ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1443/00

υποβολή: Carmen Cerdeira Morterero (PSE) προς το Συμβούλιο

(12 Μαΐου 2000)

Θέμα: Το άρθρο 13 της Διακυβερνητικής Διάσκεψης

Το νέο άρθρο 13 που προσετέθη κατά την αναθεώρηση της Συνθήκης του Άμστερνταμ είναι ιδιαίτερα θετικό όσον αφορά την ανάληψη δράσης από την Ευρωπαϊκή Ένωση κατά των διακρίσεων για λόγους φύλου, εθνικής καταγωγής, φυλής, ηλικίας, φυσικής αναπηρίας, θρησκείας, πεποιθήσεων ή σεξουαλικής προτίμησης.

Παρά ταύτα, το εν λόγω άρθρο 13 δεν επιτρέπει σε άτομα να κινήσουν νομικές διαδικασίες ενώπιον εθνικών δικαστηρίων σε περίπτωση που γίνονται αντικείμενο διακρίσεων για κάποιον από τους λόγους αυτούς.

Εν όψει της προσεχούς Διακυβερνητικής Διάσκεψης σκοπεύει το Συμβούλιο να διευρύνει τις δυνατότητες που παρέχει το εν λόγω άρθρου 13 ώστε να μπορούν οι ευρωπαίοι πολίτες να το επικαλούνται ενώπιον των εθνικών δικαστηρίων;

Απάντηση

(18/19 Σεπτεμβρίου 2000)

Όπως θα έχειπόψη της η αξιότιμη κυρία βουλευτής, το Συμβούλιο δεν έχει απολύτως κανένα ρόλο στη Διάσκεψη των Αντιπροσώπων των κυβερνήσεων των κρατών μελών και επομένως δεν είναι σε θέση να σχολιάσει τις εργασίες της Διάσκεψης. Το Ευρωπαϊκό Κοινοβούλιο, από την άλλη πλευρά, διαθέτει δύο παρατηρητές οι οποίοι συμμετέχουν εκ του σύνεγγυς στις προπαρασκευαστικές εργασίες της Διάσκεψης.

Η Προεδρία θα ήθελε ναπενθυμίσει ότι η Διακυβερνητική Διάσκεψη εξετάζει τη στιγμή αυτή το ενδεχόμενο αναθεώρησης της Συνθήκης ώστε να εξασφαλιστεί ότι οι θεσμοί της Ένωσης θα μπορούν να συνεχίσουν να λειτουργούν αποτελεσματικά και μετά τη διεύρυνση. Μέχρι σήμερα δεν έχειποβληθεί καμιά πρόταση σχετικά με το συγκεκριμένο θέμα που θίγει η αξιότιμη κυρία βουλευτής.
ΓΡΑΠΤΗ ΕΡΩΤΗΣΗ E-1587/00

υποβολή: Jrgen Zimmerling (PPE-DE) προς την Επιτροπή

(19 Μαΐου 2000)

Θέμα: Ο αντίκτυπος των ψηφισμάτων για την Κύπρο

Το Ευρωπαϊκό Κοινοβούλιο ενέκρινε ψηφίσματα για την πολιτική κατάσταση στην Κύπρο στις 16 Νοεμβρίου 1995 και στις 27 Μαρτίου 1996 (B4-1387/95(1) και B4-0334/96(2)).

- Ποιός ήταν ο αντίκτυπος των ψηφισμάτων;

- Ποιές αντιδράσεις σημειώθηκαν από τη τουρκική πλευρά;

(1) ΕΕ C 323 της 4.12.1995, σελ. 117.

(2) ΕΕ C 117 της 22.4.1996, σελ. 15.

Απάντηση του κ. Verheugen εξ ονόματος της Επιτροπής

(27 Ιουνίου 2000)

Η ερώτηση του Αξιότιμου Μέλους αφορά επεισόδια και εντάσεις κατά μήκος της διαχωριστικής ζώνης μεταξύ των δύο κοινοτήτων στην Κύπρο.

Η Επιτροπή πιστεύει ακράδαντα ότι μετά τις θετικές εξελίξεις που σημειώθηκαν κατά το Ευρωπαϊκό Συμβούλιο του Ελσίνκι τον Δεκέμβριο του 1999 καιπό το πρίσμα της σαφούς βελτίωσης των σχέσεων μεταξύ της Ελλάδας και της Τουρκίας, καθώς και του γεγονότος ότι η Τουρκία έγινε δεκτή από τα κράτη μέλη ωςποψήφια χώρα για προσχώρηση, έγιναν τα πρώτα βήματα για την αποκλιμάκωση των πολιτικών εντάσεων στην Κύπρο. Αυτό το καλοκαίρι θα αρχίσουν εκ νέου στη Γενεύη οι εκ του σύνεγγυς συνομιλίες μεταξύ αμφοτέρων των κοινοτήτωνπό την αιγίδα των Ηνωμένων Εθνών. Η Επιτροπή ευελπιστεί ότι θα πραγματοποιηθεί περαιτέρω πρόοδος για μια μόνιμη λύση του πολιτικού προβλήματος. Εν τω μεταξύ, οι διαπραγματεύσεις για την προσχώρηση της Κυπριακής Δημοκρατίας σημείωσαν σημαντική πρόοδο και 15 από τα κεφάλαια διαπραγματεύσεων έχουν προσωρινά κλείσει. Μετά από την επίσκεψη στην Κύπρο, τον Μάρτιο του 2000, του αρμόδιου για τη διεύρυνση Επιτρόπου, αναλαμβάνονται περαιτέρω πρωτοβουλίες για τηνλοποίηση σχεδίων που αφορούν και τις δύο κοινότητες. Η Επιτροπή είναι της άποψης ότι οι εκ του σύνεγγυς συνομιλίες και η διαδικασία προσχώρησης μπορούν να αλληλοενισχυθούν προκειμένου να μειωθούν οι εντάσεις και τα επεισόδια, όπως διαπιστώθηκε στα ψηφίσματα του Κοινοβουλίου στα οποία αναφέρθηκε το Αξιότιμο Μέλος.

Η Επιτροπή δεν γνωρίζει συγκεκριμένες αντιδράσεις εκ μέρους των τουρκικών αρχών όσον αφορά τα εν λόγω ψηφίσματα.
ΓΡΑΠΤΗ ΕΡΩΤΗΣΗ E-1718/00

υποβολή: Raffaele Costa (PPE-DE), Francesco Fiori (PPE-DE), Stefano Zappal (PPE-DE), Mario Mantovani (PPE-DE), Vittorio Sgarbi (PPE-DE), Luigi Cesaro (PPE-DE), Amalia Sartori (PPE-DE), Renato Brunetta (PPE-DE), Antonio Tajani (PPE-DE), Giuseppe Gargani (PPE-DE), Francesco Musotto (PPE-DE), Guido Viceconte (PPE-DE), Giorgio Lisi (PPE-DE), Mario Mauro (PPE-DE), Giuseppe Nistic (PPE-DE), Marcello Dell'Utri (PPE-DE), Guido Podest (PPE-DE), Raffaele Fitto (PPE-DE), Umberto Scapagnini (PPE-DE), Pier Casini (PPE-DE) και Raffaele Lombardo (PPE-DE) προς το Συμβούλιο

(7 Ιουνίου 2000)

Θέμα: Η κρίση του ευρώ

Η αναντίρρητη κρίση του ευρώ δημιούργησε και εξακολουθεί να δημιουργεί σοβαρή ανησυχία σε όλες τις χώρες που προσεχώρησαν στο ενιαίο νόμισμα και γενικότερα στην Ευρωπαϊκή Ένωση.

Μπορεί το Συμβούλιο να παράσχει επειγόντως στο Ευρωπαϊκό Κοινοβούλιο και -γενικότερα- στους ευρωπαίους πολίτες τις κατάλληλες διευκρινίσεις σχετικά με τις πρωτοβουλίες που έχουν αναληφθεί ή που πρόκειται να αναληφθούν για την αποφυγή της παράτασης μιας κατάστασης που όλοι ευχόμαστε να είναι προσωρινή, η οποία όμως παρατείνεται ήδη από πολλούς μήνες;

Απάντηση

(28 Σεπτεμβρίου 2000)

Η Ομάδα Ευρώ 11 έκανε στις 8 Μαΐου την ακόλουθη δήλωση:

Οι Υπουργοί και ο Επίτροπος της Ομάδας Ευρώ 11 καθώς και ο Πρόεδρος της Ευρωπαϊκής Κεντρικής Τράπεζας, συμμερίζονται την άποψη ότι η οικονομική μεγέθυνση στη ζώνη του ευρώ χαρακτηρίζεται από μεγάλη

ευρωστία" δημιουργούνται όλο και περισσότερες θέσεις απασχόλησης. Η ΕΚΤ έχει αναλάβει τη δέσμευση να διασφαλίσει ότι η μεγέθυνση αυτή θα παραμείνει μη πληθωριστική. Οι Υπουργοί είναι αποφασισμένοι να επιταχύνουν τη συνεχιζόμενη δημοσιονομική εξυγίανση και τις διαρθρωτικές μεταρρυθμίσεις προς μια οικονομία βασιζόμενη στη γνώση και στην πλήρη απασχόληση, σύμφωνα με τους προσανατολισμούς του Ευρωπαϊκού Συμβουλίου της Λισσαβώνας, αυξάνοντας, κατάυτόν τον τρόπο το δυναμικό μεγέθυνσης των οικονομιών μας.

Σε αυτή τη συνάρτηση, συμμεριζόμαστε την κοινή ανησυχία όσον αφορά τα παρόντα επίπεδα του ευρώ, τα οποία δεν αντικατοπτρίζουν τις ισχυρές οικονομικές βάσεις της ζώνης του ευρώ.

Παρότι το Συμβούλιο αυτό καθέαυτό δεν έχει λάβει θέση σχετικά με τις πρόσφατες εξελίξεις όσον αφορά την εξωτερική αξία του ευρώ, θα μπορούσε να σημειωθεί σχετικά με τα ανωτέρω ότι στο πλαίσιο των γενικών προσανατολισμών των οικονομικών πολιτικών των κρατών μελών και της Κοινότητας για το 1999/2000, που εγκρίθηκαν στις 12 Ιουλίου 1999(1), το Συμβούλιο τόνισε ότι κύρια προτεραιότητα αποτελούν η ισχυρή και διαρκής ανάπτυξη και απασχόληση και ότι τα κύρια μέσα είναι οι μακροοικονομικές πολιτικές οι προσανατολισμένες στην οικονομική ανάπτυξη και στη σταθερότητα και οι συντονισμένες οικονομικές μεταρρυθμίσεις.

(1) EE L 217 της 17.8.1999, σελ. 34.
ΓΡΑΠΤΗ ΕΡΩΤΗΣΗ E-1678/00

υποβολή: Daniel Hannan (PPE-DE) προς την Επιτροπή

(29 Μαΐου 2000)

Θέμα: Relay Europe

Ο οργανισμός του Relay Europe είναι αρμόδιος για την παροχή πληροφοριών σχετικά με την ΕΕ στο Ηνωμένο Βασίλειο.

Πωλεί επίσης μία σειρά προϊόντων, μεταξύ των οποίων ρούχα, ομπρέλες, ρολόγια, σήματα, σημαίες και μπαλόνια, που όλα κοσμούνται από τη σημαία της ΕΕ. Στο πλαίσιο του πολιτικού διαλόγου στο Ηνωμένο Βασίλειο, τα προϊόντα αυτά προορίζονται προφανώς για κατανάλωση από τουςποστηρικτές μιας όλο και στενότερης ένωσης και συνιστούν πολιτική δήλωση.

Ποιες επιχορηγήσεις λαμβάνει ο Relay Europe;

Aπάντηση του κ. Prodi εξ ονόματος της Επιτροπής

(18 Ιουλίου 2000)

Ο οργανισμός Relay Europe δεν δέχεται επιδότηση από την Επιτροπή.

Ο Relay Europe είναι ιδιωτικός διαγωνισμός, μέρος της ομάδας Charlemagne έχει συνάψει σύμβαση με την αντιπροσωπεία της Επιτροπής στο Ηνωμένο Βασίλειο. Παρέχει λογιστικές και οργανωτικέςπηρεσίες για συνδιασκέψεις και μαθήματα κατάρτισης που διοργανώνονται εξ ονόματος της Επιτροπής. Η σύμβαση συνάφθηκε μετά από πρόσκληση γιαποβολή προσφορών στην οποία επελέγη ο Relay Europe το 1997. Ο Relay Europe δεν είναι αρμόδιος για διάδοση πληροφοριών στην Ένωση.

Η Επιτροπή ενημερώνει το Αξιότιμο μέλος του Κοινοβουλίου ότι η ομάδα Charlemagne έχει άλλη θυγατρική εταιρία που ονομάζεται Euro-Style, η οποία πουλάει προϊόντα με τη σημαία της Ένωσης σε καθαρά εμπορική βάση. Εξαρτάται από τους καταναλωτές να αποφασίσουν εάν θα αγοράσουν ή όχι τα προϊόντα αυτά.
ΓΡΑΠΤΗ ΕΡΩΤΗΣΗ E-1671/00 υποβολή: Christopher Huhne (ELDR) προς την Επιτροπή. Πληρωμή εργολάβων και προμηθευτών.



Επίσημη Εφημερίδα αριθ. 053 E της 20/02/2001 σ. 0175 - 0175



ΓΡΑΠΤΗ ΕΡΩΤΗΣΗ E-1671/00 υποβολή: Christopher Huhne (ELDR) προς την Επιτροπή (29 Μαΐου 2000) Θέμα: Πληρωμή εργολάβων και προμηθευτών Σε συνέχεια της απάντησης της κ. Schreyer στη γραπτή ερώτησή μου Αριθ. Ε-0505/00(1), θα μπορούσε να αναφέρει η Επιτροπή πότε πρόκειται ναποβάλει την έκθεσή της η διατμηματική ομάδα εργασίας σχετικά με τη μειωμένη απόδοση όσον αφορά τις καθυστερούμενες πληρωμές; (1) ΕΕ C 46 E της 13.2.2001, σελ. 10. Απάντηση της κ. Schreyer εξ ονόματος της Επιτροπής (19 Ιουλίου 2000) Η Επιτροπή διαβιβάζει απευθείας στο Αξιότιμο Μέλος του Ευρ. Κοινοβουλίου, καθώς και στη Γενική Γραμματεία του Ευρ. Κοινοβουλίου, την ανακοίνωσή της σχετικά με τη μείωση των προθεσμιών πληρωμής που εγκρίθηκε στις 5 Ιουλίου 2000.
ΓΡΑΠΤΗ ΕΡΩΤΗΣΗ E-2012/00

υποβολή: Christoph Konrad (PPE-DE) προς την Επιτροπή

(21 Ιουνίου 2000)

Θέμα: Έλλειψη οδηγιών για τη χρήση κινητών μηχανών δημοσίων έργων

1. Για ποιό λόγοπόκειται η κυκλοφορία κινητών μηχανών δημοσίων έργων (π.χ. ρυμουλκούμενοι γερανοί), δηλαδή στην πραγματικότητα η χρήση των εν λόγω μηχανών, σε αποκλίνοντες εθνικούς κανονισμούς; Με ποιό σκεπτικό ρυθμίστηκε μόνο η κατασκευή των εν λόγω μηχανών με την Οδηγία αριθ. 98/37/EE ενιαία ανά την Ευρώπη;

2. Τί σκοπεύει να κάνει η Επιτροπή για τη διάκριση απέναντι στους παραγωγούς, των οποίων οι μηχανές λόγω των διαφορετικών εθνικών ρυθμίσεων για τη χρήση τους δεν βρίσκουν αγοραστή;

3. Πώς δικαιολογεί η Επιτροπή εκ τούτου την παρεμπόδιση παραγωγής οικονομικότερων σειρών καθώς και τα άσκοπα έξοδα, στα οποία εκτίθενται οι κατασκευαστές των εν λόγω μηχανών εξαιτίας των ειδικών κατασκευών για κάθε χώρα;

Απάντηση του κ. Liikanen εξ ονόματος της Επιτροπής

(8 Σεπτεμβρίου 2000)

Οι όροι για τη διάθεση στην αγορά και τη χρήση μηχανημάτων και αυτοκινούμενων μηχανώνπάγονται στην κοινοτική αρμοδιότητα. Γι'αυτό το λόγο η οδηγία 98/37/ΕΚ σχετικά με τις μηχανές(1) εναρμονίζει τους εν λόγω όρους. Έτσι, κάθε μηχανή η οποία πληροί τις βασικές απαιτήσεις της οδηγίας αυτής μπορεί να πωλείται σε κάθε κράτος μέλος.

Η χρήση των μηχανών αυτών είναι επίσης εναρμονισμένη στο κοινοτικό επίπεδο. Ωστόσο, η οδηγία 89/655/ΕΟΚ(2), όπως τροποποιήθηκε, προβλέπει ότι τα κράτη μέλη μπορούν να θέτουν τις απαραίτητες απαιτήσεις προκειμένου να εξασφαλίζουν την προστασία των ατόμων, εφόσον κάτι τέτοιο δεν συνεπάγεται τροποποίηση των εν λόγω μηχανών.

Αντίθετα, η νομοθεσία σχετικά με την οδική κυκλοφορία των αυτοκινούμενων μηχανώνπάγεται στην αρμοδιότητα των κρατών μελών, σύμφωνα με την αρχή της επικουρικότητας. Ως εκ τούτου, τα κράτη μέλη μπορούν να ορίζουν τις απαιτήσεις που θεωρούν απαραίτητες προκειμένου να εξασφαλίσουν μια ασφαλή κυκλοφορία, τηρώντας τους κανόνες της συνθήκης και ιδίως τα άρθρα 28 και 30 (πρώην άρθρα 30 και 36) της συνθήκης ΕΚ.

Η Επιτροπή ζήτησε πολλές φορές πληροφορίες από τους κατασκευαστές αυτοκινούμενων μηχανών σχετικά με τις δυσκολίες τις οποίες αντιμετωπίζουν. Μέχρι σήμερα, οι πληροφορίες αυτές δεν έχουν ακόμη διαβιβαστεί. Επίσης, ελλείψει συγκεκριμένων αποδεικτικών στοιχείων, η Επιτροπή δεν συμμερίζεται τη γνώμη του αξιότιμου μέλους σχετικά με την ύπαρξη εμποδίων στις συναλλαγές λόγω εθνικών κανόνων σχετικά με την οδική χρήση αυτοκινούμενων μηχανών.

(1) Οδηγία 98/37/ΕΚ του Κοινοβουλίου και του Συμβουλίου της 22 Μαΐου 1998 για την προσέγγιση της νομοθεσίας των κρατών μελών σχετικά με τις μηχανές, ΕΕ L 207 της 23.7.1998.

(2) Οδηγία 89/655/ΕΟΚ του Συμβουλίου της 30ης Νοεμβρίου 1989 σχετικά με τις ελάχιστες προδιαγραφές ασφάλειας καιγείας για τη χρησιμοποίηση εξοπλισμού από τους εργαζομένους κατά την εργασία τους, ΕΕ L 393 της 30.12.1989.
ΓΡΑΠΤΗ ΕΡΩΤΗΣΗ P-1801/00

υποβολή: Christian Rovsing (PPE-DE) προς την Επιτροπή

(31 Μαΐου 2000)

Θέμα: Παράνομες κρατικές ενισχύσεις της Δανικής Κυβέρνησης στην Post Danmark

1. Γνωρίζει η Επιτροπή ότι η Δανική Κυβέρνηση χορηγεί κρατικές ενισχύσεις στην Post Danmark, ώστε η τελευταία να μπορεί να προσφέρει ταχυδρομική διανομή εντύπων σε ιδιαίτερα χαμηλές τιμές;

2. Γνωρίζει ακόμη η Επιτροπή ότι οι κανόνες που διέπουν το ισχύον καθεστώς ενισχύσεων τροποποιήθηκαν σημαντικά από τη Δανική Κυβέρνηση με διάταγμα της 23ης Φεβρουαρίου 2000, το οποίο τέθηκε σε ισχύ την 1 Ιουλίου 2000, με αποτέλεσμα οι ενισχύσεις να παρέχονται πλέον με όρους διακρίσεων, πριμοδοτώντας ορισμένα έντυπα εις βάρος άλλων;

3. Μπορεί η Επιτροπή να διευκρινίσει εάν οι τροποποιήσεις στο καθεστώς των ενισχύσεων της κοινοποιήθηκαν σύμφωνα με το άρθρο 88, παράγραφος 3, της Συνθήκης ΕΚ;

4. Εάν όχι, συμφωνεί η Επιτροπή ότι το καθεστώς ενισχύσεων είναι παράνομο δυνάμει της Συνθήκης ΕΚ;

5. Συμφωνεί η Επιτροπή ότι το καθεστώς αυτό, έστω και αν έχει κοινοποιηθεί, εάν στρεβλώνει κατάφωρα και σοβαρά τον ανταγωνισμό μεταξύ των εντύπων που λαμβάνουν κρατική ενίσχυση και όσων αποκλείονται από αυτές, είναι ασύμβατο με την κοινή αγορά;

6. Σε ποιες ενέργειες προτίθεται να προβεί η Επιτροπή έναντι του δανικού καθεστώτος ενισχύσεων;

Απάντηση του κ. Monti Εξ ονόματος της Επιτροπής

(28 Ιουνίου 2000)

Η Επιτροπή δεν γνωρίζει ότι οι η Δανική Κυβέρνηση χορηγεί κρατικές ενισχύσεις στην Post Danmark για την ταχυδρομική διανομή εντύπων σε χαμηλές τιμές, ούτε γνωρίζει για τις τροποποιήσεις που εισήχθηκαν από τις δανέζικες αρχές με το διάταγμα της 23ης Φεβρουαρίου 2000, όπως αναφέρθηκε από το Αξιότιμο μέλος.

Το μέτρο το οποίο ανέφερε το Αξιότιμο μέλος δεν έχει κοινοποιηθεί ακόμα στην Επιτροπή για μία εκ των προτέρων έγκριση σύμφωνα με το άρθρο 88, παράγραφος 3 (πρώην άρθρο 93) της διαδικασίας της συνθήκης ΕΚ. Αν όντως περιέχει κρατικές ενισχύσεις με την έννοια του άρθρου 87 (πρώην άρθρο 92) της συνθήκης ΕΚ, θα πρέπει να καταλογιστούν ως παράνομες.

Όσον αφορά την ισχυριζόμενη ύπαρξη κρατικών ενισχύσεων και την συμβατότητα τους με την κοινή αγορά, η Επιτροπή δεν δύναται να προδικάσει την θέση της εάν δεν είναι σίγουρη για την φύση του προαναφερθέντος καθεστώτος.

Η Επιτροπή θα απευθυνθεί στις δανέζικες αρχές για περαιτέρω πληροφορίες.
ΓΡΑΠΤΗ ΕΡΩΤΗΣΗ E-1437/00

υποβολή: Rosa Migulez Ramos (PSE) προς την Επιτροπή

(5 Μαΐου 2000)

Θέμα: Οργάνωση της αλιείας θυννοειδών στο Δυτικό Ειρηνικό

Διεξάγονται διαπραγματεύσεις για τη δημιουργία νέας οργάνωσης της αλιείας θυννοειδών στο Δυτικό Ειρηνικό, στις οποίες δεν εκπροσωπείται η Κοινότητα παρά τη σημασία του αλιευτικού τομέα των κρατών μελών της. Ωστόσο, η Κοινότητα διατηρεί προνομιακή σχέση με τις χώρες της ζώνης αυτής, όπου έχει επίσης μεγάλα αλιευτικά συμφέροντα.

Προτίθεται η Επιτροπή να συμμετάσχει στις διαπραγματεύσεις για τη δημιουργία αυτής της νέας περιφερειακής οργάνωσης; Για ποιο λόγο δεν το έχει ακόμη πραγματοποιήσει;

Απάντηση του κ. Fischler εξ ονόματος της Επιτροπής

(13 Ιουνίου 2000)

Η Επιτροπή έχει κληθεί να συμμετάσχει ως παρατηρητής στην 4η, 5η και 6η συνεδρίαση της Πολυμερούς Διάσκεψης Υψηλού Επιπέδου για τη διατήρηση και διαχείριση των άκρως μεταναστευτικών ιχθυαποθεμάτων στον κεντρικό και δυτικό Ειρηνικό.

Κατά την 5η συνεδρίαση της διάσκεψης η Επιτροπή επέτυχε να συμπεριληφθούν στο σχέδιο της μελλοντικής σύμβασης διατάξεις που επιτρέπουν τη μελλοντική συμμετοχή της Κοινότητας στον μελλοντικό οργανισμό.

Κατά την τελευταία σύνοδο της διάσκεψης, η οποία πραγματοποιήθηκε στη Χονολουλού από 12-19 Απριλίου 2000, η Επιτροπή ζήτησε να συμπεριληφθεί ως πλήρες μέλος στο επόμενο στάδιο της διαδικασίας, δηλαδή στην ενδιάμεση συμφωνία που θα καλύπτει την περίοδο μεταξύ τηςπογραφής της Σύμβασης (τον Σεπτέμβριο 2000) και της έναρξης ισχύος της (η οποία πιθανόν να χρειαστεί 2 έως 3 έτη). Το αίτημα αυτό εντούτοις δεν έγινε δεκτό από τους συμμετέχοντες στη διάσκεψη, με βάση το ψήφισμα που είχε εγκριθεί το 1999 και απέκλειε τη συμμετοχή νέων μερών στη διαδικασία της Πολυμερούς Διάσκεψης Υψηλού Επιπέδου.

Η Επιτροπή επί του παρόντος εξετάζει πιθανές πρωτοβουλίες για να πείσει τους συμμετέχοντες στη Διάσκεψη για την ανάγκη και το θεμιτό της πλήρους συμμετοχής της Κοινότητας στο ενδιάμεσο καθεστώς της διαδικασίας της Διάσκεψης Υψηλού Επιπέδου.
ΓΡΑΠΤΗ ΕΡΩΤΗΣΗ E-2715/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Η ευθυγράμμιση των τιμών στη ζώνη του ευρώ

Θα μπορούσε η Επιτροπή να εξετάσει τα στοιχεία πουπάρχουν σχετικά με ευθυγράμμιση των τιμών για παρόμοια εμπορεύματα καιπηρεσίες στη ζώνη του ευρώ, εν όψει της διαφάνειας που θα επικρατήσει πλήρως κατά το πρώτο εξάμηνο του 2002;

Σε τι βαθμό έχει σημειωθεί μια τέτοια ευθυγράμμιση;

Πόσο αναμένεται να προχωρήσει ακόμη; Πρόκειται να επηρεάσει σημαντικά τη σχέση μεταξύ εξέλιξης τιμών και ανάπτυξης;

Απάντηση του κ. Solbes Mira εξ ονόματος της Επιτροπής

(21 Σεπτεμβρίου 2000)

Η Επιτροπή εξετάζει την ευθυγράμμιση των τιμών παρομοίων αγαθών καιπηρεσιών στην Κοινότητα γενικότερα και στη ζώνη ευρώ ειδικότερα συνεχώς. Τα αποτελέσματα των ερευνώνποβάλλονται σε διάφορες εκθέσεις και μελέτες(1).

Οι εξετάσεις αυτές δείχνουν διαρκή σύγκλιση των τιμών τη δεκαετία του 1990. Ωστόσο, η διαδικασία αυτήπήρξε μάλλον άνιση, δεν καλύπτει όλα τα αγαθά και τιςπηρεσίες και επηρεάζεται ακόμη από τις εξελίξεις των συναλλαγματικών ισοτιμιών. Επιπλέον, το επίπεδο των αποκλίσεων τιμών στην Κοινότητα παραμένειψηλότερο από αυτό των Ηνωμένων Πολιτειών.

Είναι δύσκολο να ειπωθεί το πόσο θα προχωρήσει η ευθυγράμμιση των τιμών στην ζώνη ευρώ, επειδή ο αντίκτυπος της διαφάνειας των τιμών της Ευρωπαϊκής Νομισματικής Ένωσης είναι ένας από τους πολλούς παράγοντες που έχουν αντίκτυπο στη σύγκλιση των τιμών. Παρόλα αυτά, ο βαθμός της απόκλισης των τιμών στην σχετικά ενοποιημένη αμερικανική οικονομία μπορεί να θεωρηθεί χαμηλότερος.

Εκ των προτέρων, η αυξημένη διαφάνεια των τιμών θα πρέπει να οδηγήσει σε εντονότερο ανταγωνισμό και να ασκήσει ισχυρή πίεση πτώσης των επιπέδων των τιμών, γεγονός το οποίο θα πρέπει να έχει θετική επίπτωση στην ανταγωνιστικότητα της ζώνης ευρώ. Από την άλλη, δεν θα πρέπει να αποκλεισθεί η δυνατότητα ότι η διαφάνεια τιμών διευκολύνει την ανάπτυξη δόλιας συμπεριφοράς. Αυτός είναι ένας από τους λόγους για τους οποίους απαιτείται ισχυρή κοινοτική πολιτική κατά των μονοπωλίων.

(1) Ολοκλήρωση της αγοράς και διαφορές στα επίπεδα τιμών μεταξύ των κρατών μελών της ΕΕ, μελέτη 4 στην Οικονομία της ΕΕ: Επιθεώρηση 1999, Ευρωπαϊκή Οικονομία, αριθ. 69, 1999. Τμήμα B2 της Οικονομική μεταρρύθμιση: Έκθεση για τη λειτουργία των κοινοτικών αγορών προϊόντων και κεφαλαιαγορών, COM(2000)26 τελικό.Πλαίσιο 5 στην Έκθεση της Επιτροπής για την εφαρμογή των γενικών προσανατολισμών των οικονομικών πολιτικών του 1999, COM(2000)143 τελικό.Διαφορές μεταξύ των τιμών των αυτοκινήτων στην Ευρωπαϊκή Ένωση την 1 Μαΐου 2000, Γενική Διεύθυνση Ανταγωνισμός.Μέρος Ε του Πίνακα αποτελεσμάτων της ενιαίας αγοράς, αριθ 6 Μαΐου 2000.ΟΝΕ και η ολοκλήρωση των ευρωπαϊκών αγορών προϊόντων, μελέτη που διεξάγεται για την Επιτροπή από τον Gasiorek και άλλοι,πό έκδοση.
ΓΡΑΠΤΗ ΕΡΩΤΗΣΗ E-1243/00

υποβολή: Giuseppe Di Lello Finuoli (GUE/NGL) προς την Επιτροπή

(14 Απριλίου 2000)

Θέμα: Μειοδοτικός διαγωνισμός του Δήμου της Messina για την κατασκευή τροχιοδρομικής γραμμής χρηματοδοτούμενης με κοινοτικούς πόρους

Ο Δήμος της Messina (Ιταλία) προκήρυξε μειοδοτικό διαγωνισμό για την κατασκευή τροχιοδρομικής γραμμής χρηματοδοτούμενης από ευρωπαϊκούς πόρους με το ποσό των 148 δισ. εκατ. λιρών.

Κατά την εκτέλεση των εργασιών σημειώθηκε ήδη μεγάλη καθυστέρηση σε σύγκριση με το συμφωνημένο χρονοδιάγραμμα και επίσης σημειώθηκαν και εξακολουθούν να σημειώνονται σημαντικές περιβαλλοντικές ζημίες, όπως η εκρίζωση άνω των 3000 δένδρων.

Το έργο σχεδιάστηκε και χρηματοδοτήθηκε χωρίς την ύπαρξη μελέτης περιβαλλοντικών επιπτώσεων και επίσης φαίνεται ότι καταβλήθηκαν τα χρήματα για ορισμένες φάσεις των εργασιών χωρίς τη διενέργεια των προβλεπόμενων ελέγχων.

Μπορεί η Επιτροπή να αναφέρει ποια ήταν η συνολική διαδικασία χρηματοδότησης του προαναφερθέντος έργου και ιδιαίτερα ποιοι έλεγχοι πραγματοποιήθηκαν για ενδεχόμενες πληρωμές φάσεων του έργου, καθώς και το ύψος των τελευταίων;

Απάντηση του κ. Barnier εξ ονόματος της Επιτροπής

(6 Ιουνίου 2000)

Το επιχειρησιακό πολυταμειακό πρόγραμμα (ΕΠΠ) για τη Σικελία στο διάστημα προγραμματισμού 1994-1999 προβλέπει, στο πλαίσιο του μέτρου 3.5, τη χρηματοδότηση παρεμβάσεων σχετικά με αστικές μεταφορές σταθερής τροχιάς. Στο πλαίσιο αυτό, η περιφέρεια της Σικελίας πρότεινε τη συγχρηματοδότηση ενός έργου τραμ στη Μεσίνα, στη διαδρομή Gazzi-Annunziata.

Το έργο αυτό εξετάζεται τώρα από την Επιτροπή, η οποία πρόσφατα ζήτησε συμπληρωματικές πληροφορίες από τις περιφερειακές αρχές, ιδίως όσον αφορά τις πλευρές της αξιολόγησης περιβαλλοντικών επιπτώσεων τις οποίες έθιξε το Αξιότιμο Μέλος του Κοινοβουλίου.

Με βάση τα αποτελέσματα της ανωτέρω αξιολόγησης η Επιτροπή θα αποφασίσει την ενδεχόμενη χρηματοδότηση τουπόψη έργου.
ΓΡΑΠΤΗ ΕΡΩΤΗΣΗ E-1696/00

υποβολή: Jonas Sjstedt (GUE/NGL) προς την Επιτροπή

(29 Μαΐου 2000)

Θέμα: Ταξινόμηση των ειδών φράουλας και σουηδικό κλίμα

Έχει λάβειπόψη της η Επιτροπή το σουηδικό κλίμα στην ταξινόμηση των ειδών φράουλας; Οι σουηδικές φράουλες είναι ως γνωστό μικρότερες αλλά νοστιμότερες από τις φράουλες που καλλιεργούνται στη νοτιότερη Ευρώπη λόγω του κλίματος. Μετά την ένταξη της Σουηδίας στην ΕΕ, ένα μέρος της σουηδικής παραγωγής φράουλας απορρίφθηκε και μετετράπη σε πολτό αφού, λόγω του μεγέθους τους, δεν ανήκουν σε καμία από τις τέσσερις κατηγορίες στις οποίες ταξινομούνται οι φράουλες. Έλαβε η Επιτροπήπόψη της αυτή τη σουηδική ιδιαιτερότητα όσον αφορά την παραγωγή φράουλας στις σχετικές νομοθετικές διατάξεις;

Απάντηση του κ. Fischler εξ ονόματος της Επιτροπής

(10 Ιουλίου 2000)

Στόχος των κανόνων εμπορίας είναι, μεταξύ άλλων, να μην φθάνουν στην αγορά τα προϊόντα που δεν παρουσιάζουν ικανοποιητική ποιότητα για τον καταναλωτή. Μία από τιςιοθετούμενες για το σκοπό αυτό διατάξεις είναι η καθιέρωση ελάχιστων μεγεθών, που επιτρέπουν τον αποκλεισμό προϊόντων τα οποία δεν έχουν φθάσει σε επαρκές στάδιο ανάπτυξης ή ωρίμανσης. Στην περίπτωση της φράουλας, με βάση τα διεθνώς αναγνωρισμένα πρότυπα, έχει καθοριστεί ελάχιστο μέγεθος 22 mm.

Κατά τα φαινόμενα, για δύο ποικιλίες (Primella και Gariguette), τα φρούτα μπορούσαν να είναι ικανοποιητικής ποιότητας ακόμη και με μέγεθος μικρότερο από 22 mm. Κατά συνέπεια η Επιτροπή αποφάσισε να χαμηλώσει το ελάχιστο απαιτούμενο μέγεθος για τις δύο ανωτέρω ποικιλίες σε 18 mm.

Η Επιτροπή δεν διαθέτει πληροφορίες για άλλες ποικιλίες φράουλας, καλλιεργούμενες στη Σουηδία ή αλλού στην Κοινότητα, των οποίων οι καρποί μεγέθους μικρότερου από 22 mm επιτυγχάνουν ωστόσο ικανοποιητικό επίπεδο ανάπτυξης ή ωρίμανσης.
ΓΡΑΠΤΗ ΕΡΩΤΗΣΗ E-1856/00

υποβολή: Joan Colom i Naval (PSE) και Alonso Puerta (GUE/NGL) προς την Επιτροπή

(9 Ιουνίου 2000)

Θέμα: Γλώσσες που χρησιμοποιούνται στα ανακοινωθέντα τύπου της Επιτροπής

Μπορεί να ανακοινωθεί ποία είναι η γλωσσική πολιτική και οι επικοινωνιακές πρακτικές που ακολουθούνται από την Επιτροπή;

Είναι βέβαιο ότι τα ανακοινωθέντα τύπου που εκδίδονται μετά από τις συνεδριάσεις της Ευρωπαϊκής Επιτροπής είναι συντεταγμένα μόνο στα γαλλικά και στα αγγλικά;

Γνωρίζει η Επιτροπή εάν, κατά τα τελευταία πέντε έτη,πήρξε καμία σχετική διαμαρτυρία εκ μέρους της κυβέρνησης κάποιου κράτους μέλους ή πρόταση για τροποποίηση αυτής της αλλαγής;

Απάντηση του κ. Prodi εξ ονόματος της Επιτροπής

(12 Ιουλίου 2000)

Τα περισσότερα ανακοινωθέντα τύπου της Επιτροπής είναι διαθέσιμα στις11 κοινοτικές γλώσσες. Ωστόσο, για πρακτικούς λόγους που οφείλονται στις προθεσμίες μετάφρασης και σύμφωνα με τον διαπιστευμένο τύπο που εκπροσωπείται στην Διεθνή Ένωση Τύπου (API), τα περισσότερα ανακοινωθέντα κοινοποιούνται στα γαλλικά και αγγλικά (ή/και στα γερμανικά)στις 12:00 επ ευκαιρία της καθημερινής είδησης. Όσον αφορά τα σημειώματα τύπου σχετικά με τις συνεδριάσεις της Επιτροπής, οιπόλοιπες γλώσσες διατίθενται σε ηλεκτρονικό χαρτί (βάση Rapid) μέσω του Ιnternet.

Ορισμένα ανακοινωθέντα τύπου δεν μεταφράζονται σε όλες τις γλώσσες. Πρόκειται για σημειώματα σχετικά με τις συγχωνεύσεις επιχειρήσεων (FR/EN/DE + γλώσσα του ενδιαφερόμενου κράτους μέλους), τις κρατικές ενισχύσεις και τις παραβάσεις(FR/EN + γλώσσα του ενδιαφερόμενου κράτους μέλους) καθώς και το χρονοδιάγραμμα των δραστηριοτήτων της Επιτροπής που δημοσιευέται εβδομαδιαία.

Η Επιτροπή δεν γνωρίζει καμία επίσημη καταγγελία κυβέρνησης σχετικά με τις γλώσσες των ανακοινωθέντων τύπου.